ende desgelijcx soudeme de voirs wyne wedome doen quame hem
enige schade van quader feesteringen vanden voirs cloestere oft va
huen anderen hoven Item en sal de voirs wynne gheen opgaen
hout aenveerden moegen noch houwen noch tzuncken Mair alle de
gheerde wasse sal hij altijt houwen ten behoirliken tiden en de sprute
vreden Item sal de wynne jaerlijcx ontfaen m vrouwe d abdissen
voirs als zij dair compt na huere staet Behoudelijc dat zij bringe
sal broot en wijn en de ghene die m vrouwe dair zeynsen sal
sal hij oec ontfaen op zijne cost Voert sal de voirs wyne jaerlijcx
int voirs hoff vueren allet coren dat vande voirs goede comen
sal ende tstroe dair af te walme ende te meste bekeere bij rade des
brueders die dair zijn sal Item sal de selve wynne zijne tmijn dueren
de voirs goede huysinge en grachte altijt houden in goeden state en te
ynde van zijne voirs tmijne de voirs goede laten gelijc hijse vynde sal
te zijnen incomen Ende waert alsoe dat den voirs hove enige tymerige
gebrake daf soude m vrouwe thout ende dyser leven en de wcliede
de dachueren en de wynne soude hen den montcost gheve dats te wete
van ouden wercke en niet van nuwen Item waert dat m vrouwe
voirs woude doen decken met nuwen dake meer dan de wyne stroes
hadde bynne den hove soe soude m vrouwe voirs tstroe coepen en den
deckere looven ende de wynne soude hem dyeve en den cost gheven
voirtmeer van orloge hagelslage tempeeste en anden ongewoenliken
costen sal m vrouwe voirs huere wynne doen na usagien der kerken
van luydick Item waert alsoe dat int voirs hoff enich versuemen
geviele van brande vanden voirs wynne oft van zijnen lieden dat
soude hij m vrouwe voirs oprichten Item sal de voirs wynne noch
gheve jaerlijcx zijne tmijn duerende m vrouwe voirs xii hamele
die hij te meye hue levere soude sal goet uut zijnen cudde Item
den selven wynne sal jaerlijcx afgaen drie dach voertten die hebbe
sal de wynne vanden leemputte Voirtmeer dit zijn de beesten
die m vrouwe voirs op tvoirs hoff gelate heeft en die zij den
voirs tmijn den voirs wynne geleeet heeft en die hij hue moet
leveren ten ynde van zijne tmijne also goet als hier na getaxeert
zijn inden yerste sesse pde getaxeert op xxii gulden drie
g
oude schilde voir vier gulden gerekent Item xii coeye ge
taxeert op xlviii gulden It vii caluere getaxeert op iiii gulden
It een paer opsen en een paer stiere getaxeert op xxii gulden